જામનગરના રણજીતસાગર રોડ પર પંજાબી ઢાબા સામેના પુલીયા પાસે ગઇકાલે રાત્રીના આદીવાસી યુવાન પર ફાયરીગ કરવામાં આવતા ભારે દોડધામ મચી ગઇ હતી, નજીવી બાબતે એકસ આર્મીમેને પોતાની પાસે રહેલા હથીયારથી ફાયરીગ કરી શ્રમીક યુવકને છાતી અને આંખના ભાગે ઇજા પહોંચાડી હતી, ઇજાગ્રસ્તને સારવાર માટે જી. જી. હોસ્પીટલમાં ખસેડવામાં આવ્યો હતો, જયાં તેમણે હત્યાની કોશિષ, આમ્રસ એકટ સહિતની કલમો મુજબ ફરીયાદ નોંધાવી હતી, બનાવના પગલે એલસીબી અને સીટી-એ ડીવીઝનની ટુકડી દ્વારા આરોપીને ઝડપી લેવા ચક્રો ગતીમાન કર્યા હતા, આ બનાવના કારણે મોડી રાત સુધી ધમધમાટ ચાલ્યો હતો.